เรื่องร้องเรียน: กลิ่นขยะลอยมาทุกวัน แจ้งปัญหาเข้าไปไม่เคยได้รับการแก้ไข เดือนนี้ทั้งเดือน กลิ่นขยะลอยเข้ามาทั้งวัน เน้นว่าทั้งวัน ที่เคยแจ้งไป ก็ไม่ได้แก้ไขจริงๆจังๆ แค่ถ่ายรูปบังหน้า ตอนแรกมีมาตรการว่า จะปิดโรงงานขยะวันที่ 5 มกรา แต่ปัจจุบัน ก็ยังแอบลักลอบทำงานอยู่ โรงขยะอ่อนนุช “บริษัทกรุงเทพ ธนาคม จำกัด” ตอนนี้ชาวบ้านเดือดร้อนกันทุกคน แจ้งปัญหาไปก็นิ่งเฉย ไม่แก้ไขอะไรกันเลย
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้รับเรื่องร้องเรียนจากตำแหน่ง 98/24 เฉลิมพระเกียรติ ร.9 ซอย 67แขวงประเวศ เขตประเวศกรุงเทพมหานคร  ศูนย์กำจัดมูลฝอยอ่อนนุช ได้รับทราบถึงปัญหาและมิได้นิ่งนอนใจ และขอชี้แจงว่า ทางศูนย์ ฯ ได้ลงพื้นที่ตรวจสอบติดตามปัญหาความเดือดร้อน โดยมอบหมายให้เจ้าหน้าที่ลงพื้นที่ตรวจสอบข้อเท็จจริงและแก้ไขปัญหาที่เกิดขึ้นในเวลา 2 ช่วง คือ เวลากลางวัน และเวลาเย็น อีกทั้งยังได้ประสานกับบริษัทผู้รับจ้างกำหนดมาตรการณ์เพิ่มเติม เพื่อเร่งแก้ไขปัญหาทั้งระยะสันและระยะยาว ดังนี้ 1.ล้างทำความสะอาดพื้นโรงงานและบริเวณอาคารมูลฝอยอย่างสม่ำเสมอ 2. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 3. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 4. จัดให้มีเจ้าหน้าที่ลงสำรวจปัญหากลิ่นของมูลฝอย จากประชาชนบริเวณรอบๆ พื้นที่ศูนย์กำจัดมูลฝอยอ่อนนุชอย่างสม่ำเสมอ เพื่อรับฟังปัญหาความเดือดร้อน และนำข้อมูลมาปรับปรุงระบบการกำจัดมูลฝอยให้มีประสิทธิภาพมากขึ้น  5. ตรวจสอบรถเก็บขนมูลฝอย ไม่ให้มีน้ำของมูลฝอยรั่วไหลลงพื้นที่ 6. ปรับปรุงสภาพภูมิทัศโดยการปลูกต้นไม้ใหญ่เพื่อเป็นแนวป้องกันกลิ่น
ความเห็นของผู้แจ้ง: การทำความสะอาดโรงงาน ไม่ได้แก้ไขอะไรเลย กลิ่นยังคงมาที่หมู่บ้านทุกวันและทุกเวลา ไม่ได้ช่วยทำให้กลิ่นหายไป
พื้นที่: แขวงประเวศ เขตประเวศ กรุงเทพมหานคร